
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 167 

23 Μαρτίου 1995 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τεχνικών προδιαγραφών και τιμολογίου σύ¬ 
νταξης κτηματογραφικών διαγραμμάτων κλ. 1:1000 
με ορθογώνιες συντεταγμένες και κτηματολογικών 

πινάκων. 1 

Τροποποίηση του ρυμοτομικού σχεδίου Αθηνών στην 

περιοχή «Ψυρρή». 2 

Τροποποίηση εγκεκριμένου σχεδίου Δ. Αργοστολίου 
Ν. Κεφαλονιάς στα Ο.Τ. 296 και 297 με μικρή μετα¬ 
τόπιση των ρυμοτομικών γραμμών της μεταξύ των 
οδού. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 9703/633 (1) 

Έγκριση τεχνικών προδιαγραφών και τιμολογίου σύνταξης 

κτηματογραφικών διαγραμμάτων κλ. 1:1000 με ορθο¬ 
γώνιες συντεταγμένες και κτηματολογικών πινάκων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τον Ν. 1558/85 «περί κυβερνήσεως και Κυβερνητι¬ 
κών οργάνων. 

2. Το Ν.716/77 «περί μητρώου μελετητών και αναθέ- 
σεως και εκπονήσεως μελετών» και τα Προεδρικά Διατάγ¬ 
ματα που εκδόθηκαν σε εκτέλεσή του. 

3. Το Π.Δ/γμα 698/74 «περί αμοιβών μηχανικών κ.λ.π.» 
όπως τροποποιήθηκε και συμπληρώθηκε με το Π.Δ/γμα 
515/89. 

4. Το Ν.1337/83 όπως ισχύει. 

5. Την αριθ. 73899/2209/5.8.1994 απόφαση (ΦΕΚ 
606/Δ/94) περί «έγκρισης τεχνικών προδιαγραφών και τι¬ 
μολογίου σύνταξης κτηματογραφικών διαγραμμάτων κλ. 
1:1000 με ορθογώνιες συντεταγμένες και κτηματολογι- 
κών πινάκων». 

6. Την πράξη 28 της συνεδρίασης 7/17.2.95 του κε¬ 
ντρικού ΣΧΟΠ του ΥΠΕΧΩΔΕ. 

7. Τις διατάξεις του άρθρου 29Α του Ν.1558/1985 


όπως αυτό προστέθηκε με το άρθρο 27 του Ν.2081/92 
(ΦΕΚ 154 Α). 

8. Το γεγονός άτι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Αντικαθιστούμε την αριθ. 73899/2209/5.8,1994 από¬ 
φαση (ΦΕΚ 606/Δ/Θ4) «περί εγκρίσεως των προδιαγρα¬ 
φών και του τιμολογίου σύνταξης κτηματογραφικών δια¬ 
γραμμάτων κλ. 1:1000 με ορθογώνιες συντεταγμένες και 
κτηματολογικών πινάκων», ως εξής: 

Άρθρο 2 

Πύκνωση τριγωνομετρικού δικτύου 

Η εξάρτηση των εργασιών που αναφέρονται στις προ¬ 
διαγραφές αυτές θα γίνεται από το υφιστάμενο κρατικά 
τριγωνομετρικά δίκτυο, το οποίο, εφόσον απαιτείται θα 
πυκνωθεί. Το προβολικά σύστημα θα είναι το ΕΓΣΑ 87. 
Σαν συντελεστής κλίμακας θα λαμβάνεται ο συντελεστής 
που προκύπτει από το μέσο X της περιοχής της μελέτης 
και θα υπολογίζεται από τον παρακάτω τύπο: 
σ κ =0.12311 (X-0,5)2+0,9996 
όπου X το μέσο X της περιοχής σε εκατομμύρια μέτρα. 
Διορθώσεις σε μετρημένες γωνίες δεν γίνονται λόγω των 
μικρών εκτάσεων των περιοχών μελετών. 

Το δίκτυο πύκνωσης θα προεγκρίνεται απαραίτητα από 
τον εργοδότη και θα πρέπει να αποφεύγεται ο προσδιορι¬ 
σμός νέων τριγωνομετρικών με οπισθοτομίες ή ΗΑΝ8ΕΝ. 
Τα ιδρυόμενα τριγωνομετρικά θα πρέπει να είναι, όσο το 
δυνατό, ορατά από μεγαλύτερη περιοχή και εύκολα προ¬ 
σιτά για μελλοντική χρησιμοποίησή τους, που είναι και ο 
κύριος σκοπός της Ιδρυσής τους, θα σημαίνονται μόνιμα, 
σύμφωνα με τις προδιαγραφές του άρθρου 112 του 
Π.Δ.697/74. Όλες οι εργασίες πύκνωοης του τριγωνομε¬ 
τρικού δικτύου θα γίνονται σύμφωνα με το άρθρο 112 του 
Π. Δ,696/74. 

θα υποβάλλεται διάγραμμα τριγωνισμού κατάλληλης 
κλίμακας στο οποίο θα σημειώνεται: Σκαρίφημα αναγνώ¬ 
ρισης των ιδρυθέντων νέων τριγωνομετρικών με τις εξα¬ 
σφαλίσεις τους, περιγραφή της θέσης τους και της σήμαν¬ 
σής τους, οι συντεταγμένες τους και που αναφέρονται αυ¬ 
τές (προβολικά σύστημα, συντ. κλίμακας). 

Για το παραπάνω διάγραμμα θα παραδίδονται το πρωτό¬ 
τυπο, μια διαφανής αδιάσταλτη φωτοτυπία και τρεις κοι¬ 
νές φωτοτυπίες. 

Η πληρωμή των εργασιών του άρθρου αυτού θα γίνεται 
σύμφωνα με το άρθρο 5 του ΓΊ.Δ.696/74, όπως τροποποι¬ 
ήθηκε με το άρθρο 4 του Π.Δ.515/89. 

Το παρόν άρθρο δεν εφαρμόζεται οτις περιπτώσεις 
υφισταμένων επιγείων τοπογραφικών ή κτηματογραφικών 
διαγραμμάτων. 

Άρθρο 3 

Παραλαβή - ταξινόμηση - επεξεργασία δηλώσεων 
ιδιοκτησίας 

Κατά την διάρκεια των εργασιών της κτηματογραφικής 
αποτύπωσης και παράλληλα με αυτές προωθείται η διαδικα¬ 
σία συλλογής - ταξινόμησης και επεξεργασίας των δηλώ¬ 
σεων ιδιοκτησίας, προκειμένου τα στοιχεία αυτών να λαμβό- 
νονται υπόψη κατά την σύνταξη των διαγραμμάτων και των 
κτηματολογικών πινάκων της κτηματογράφησης. 

Οι δηλώσεις ιδιοκτησίας κατατίθενται μετά από πρό¬ 
σκληση στον οικείο ΟΤΑ και μέσω του ΟΤΑ προωθούνται 
προς την Δ/νουσα Υπηρεσία της μελέτης, ή κατατίθενται 
απ’ ευθείας στη Δ/νουσα Υπηρεσία από την οποία και πα- 
ραδίδονται στον μελετητή, ούτως ώστε, κατά περίπτωση η 
Δ/νουσα Υπηρεσία να καθορίζει για τις παραδόσεις αυτές 
τον απαιτούμενο χρόνο επεξεργασίας των δηλώσεων και 
τυχόν διορθώσεων. 

Ειδικότερα ο μελετητής; 

1. Παραλαμβάνει βάσει πίνακα τις δηλώσεις ιδιοκτησίας 
από τους ΟΤΑ ή την επιβλέπουσα Υπηρεσία. 

2. Τις ταξινομεί κατά κτηματογραφικό τετράγωνο. 

3. Από τα συμβόλαια που συνοδεύουν τις δηλώσεις ιδιο¬ 
κτησίας συμπληρώνει ή διορθώνει τους αριθμητικούς και 
αλφαβητικούς κτηματογραφρικούς πίνακες ως προς τα 
στοιχεία των φερομένων ιδιοκτητών ή ομόρων τους. 

Εφόσον στους κτηματογραφικούς πίνακες παραμείνει 
σαν φερόμενος ιδιοκτήτης «άγνωστος» η μελέτη προχω¬ 
ρεί με φερόμενο ιδιοκτήτη «άγνωστο». 

4. Εντοπίζει τα συμβόλαια που έχουν συνταχθεί μετά τις 
10.3.82. 

Εφόσον υπάρχουν ιδιοκτησίες μεγαλύτερες των 4 στρ. 
για τις οποίες δεν έχουν προσκομισθεί δηλώσεις ιδιοκτη¬ 
σίας και συμβόλαια, ο μελετητής τις επισημαίνει και η 
Υπηρεσία ζητάει από το οικείο Υποθηκοφυλάκειο αντί¬ 
γραφο της μερίδας του φερόμενου ιδιοκτήτη και το χορη¬ 
γεί σ' αυτόν. Τα σχετικά έξοδα συμπεριλαμβάνονται στην 
τιμή του άρθρου αυτού. 

Για τις παραπάνω εργασίες η τιμή ορίζεται σε δρχ. 35 
(τριάντα πέντε) ανά δήλωση. 

Άρθρο 4 

Σύνταξη κτηματογραφικού διαγράμματος και 
Κτηματολογικών πινάκων 

Οι εργασίες του άρθρου αυτού θα εκτελεσθούν και θα 
παραδοθούν σύμφωνα με τις παρούσες τεχνικές προδια¬ 
γραφές και τα οριζόμενα στα άρθρα 6, 15, 113, 115 και 
116 του Π.Δ.696/74 όπως τροποποιήθηκε με το 
Π.Δ.515/89. 

Γ ια τις ανάγκες της κτηματογραφικής αποτύπωσης θα 
εγκατασταθεί πολυγωνομετρικό δίκτυο, το οποίο θα ση- 
μανθεί πρόχειρα και θα εξαρτηθεί από το τριγωνομετρικό 
δίκτυο. 

Η κτηματογραφική αποτύπωση θα γίνει σε κλίμακα 
1 ;1000 με τη μέθοδο των ορθογωνίων συντεταγμένων. Η 
απόδοση των διαγραμμάτων θα γίνει με χρήση Η/Υ και κα¬ 


τάλληλο λογισμικό, θα αριθμηθούν τα όρια των ιδιοκτη¬ 
σιών με τους αριθμούς 1, 2, 3.. ανά κτηματογραφικό 

τετράγωνο. Η σχεδίαση θα γίνει με χρήση ΡίΟΤΤΕΗ. Οι 
κτηματολογικοί πίνακες, αριθμητικοί και αλφαβητικοί θα 
είναι μηχανογραφημένοι. 

Κατά την κτηματογραφική αποτύπωση θα εφαρμοστούν 
κατά περίπτωση οι εγκύκλιοι και οδηγίες που έχουν εκδο- 
θεί οτα πλαίσια της ΕΠΑ και αφορούν συμβολισμούς, πα- 
•ρουαίαση διαγραμμάτων, μορφή πινάκων κ,λ.π. Με νέες 
εγκυκλίους και οδηγίες είναι δυνατή η τροποποίηση των 
παραπάνω, χωρίς προσαύξηση της αμοιβής των εργασιών. 
Η διανομή και αρίθμηση των πινακίδων θα είναι η προβλε- 
πόμενη από τον Οργανισμό Κτηματολογίου και Χαρτογρα¬ 
φήσεων Ελλάδος (ΟΚΧΕ). 

Όλα τα διαγράμματα, οι πίνακες των συντεταγμένων 
των πολυγωνομετρικών και των τοποσταθερών, καθώς και 
οι αριθμητικοί και αλφαβητικοί κτηματολογικοί πίνακες θα 
παραδοθούν και σε μαγνητική μορφή (δισκέτες). 

Στα κτηματογραφικό υπόβαθρα περιλαμβάνονται όλες 
οι τοπογραφικές λεπτομέριες που φαίνονται με σαφήνεια 
στο έδαφος κατά τη στιγμή της αποτύπωσης και μπορούν 
να απεικονιστούν στην κλίμακα σχεδίασης. 

Ειδικότερα, οι οριζοντιογραφικές λεπτομέρειες που 
πρέπει απαραιτήτως να απεικονίζονται ατα τοπογραφικά 
υπόβαθρα είναι: 

1) Τριγωνομετρικά σημεία, μόνιμα και προσωρινά πολυ¬ 
γωνικά σημεία, ορόσημα και χωροσταθμικές αφετηρίες 
που απεικονίζονται με σύμβολα. 

2) Μόνιμα και βοηθητικά κτίσματα, ερείπια, ή ημικατε- 
στραμμένα κτίρια που ορίζονται από τους τοίχους ή τα θε¬ 
μέλιά τους και κτίρια υπό κατασκευή, με επιφάνεια μεγα¬ 
λύτερη από 6 πιπι* στην κλίμακα του διαγράμματος που 
απεικονίζονται με το περίγραμμα της κάτοψής τους. 

3) Συρματοπλέγματα, μανδρότοιχοι και θαμνοφράχτες, 
καγκελλόψρακτα και οιουδήποτε άλλου είδους όρια που 
σχεδιάζονται με τα κατάλληλα σύμβολα. 

4) Δρόμοι, κρασπεδόρειθρα, νησίδες ασφαλείας, πεζό- 
δρομοι που απεικονίζονται με τις κατάλληλες γραμμές. 
Επίσης απεικονίζονται οι σκάλες με ελάχιστες διαστάσεις 
2x2 γπγπ στην κλίμακα του διαγράμματος, είσοδοι - έξο¬ 
δοι σηράγγων, στοών και υπογείων διαβάσεων, καθώς και 
οι γέφυρες. 

5) Οι σιδηρόδρομοι απεικονίζονται με τα πλάτη των σι¬ 
δηροτροχιών, τις περιφράξεις της ευρύτερης περιοχής 
τους, τις εσόδους - εξόδους των σηράγγων, τις γέφυρες 
τις προσβάσεις του κοινού στους σταθμούς και τις πλατ¬ 
φόρμες επιβίβασης και αποβίβασης. Περάσματα ή μονο¬ 
πάτια απεικονίζονται με ειδικά σύμβολα ανάλογα με το 
πλάτος τους. 

6) Πυλώνες και ιστοί κεραιών εκπομπής απεικονίζονται 
στην κλίμακα του διαγράμματος. Οι κολώνες ηλεχρικού 
ρεύματος ή τηλεφωνικών γραμμών απεικονίζονται με τα 
αντίστοιχα σύμβολα Με σύμβολα απεικονίζονται επίσης 
οι επιφανειακοί αγωγοί. 

7) Ποτάμια, ρέματα, διώρυγες, φρέατα και τάφροι απει¬ 
κονίζονται με διπλή ή απλή γραμμή ανάλογα με το πλάτος 
τους στην κλίμακα του διαγράμματος. Προσωρινά ρέματα 
και ξεροπόταμοι όταν είναι αξιόλογα απεικονίζονται με 
διακεκομμένες γραμμές. 

8) Οι οριογραμμές των λιμνών, λιμνωθαλασσών, ανοι¬ 
χτών δεξαμενών νερού και των ακτών απεικονίζονται με 

την υδάτινη διαχωριστική γραμμή κατά τη στιγμή της επί¬ 
γειας αποτύπωσης. 

9) Τα άλση όταν είναι περιφραγμένα απεικονίζονται με 
τα όριά τους. Όταν δεν είναι περιφραγμένα απεικονίζο¬ 
νται με τη γραμμή που ορίζουν τα δένδρα ή οι θάμνοι κατά 
μήκος της περιμέτρου τους. Μεμονωμένα δένδρα σε δρό¬ 
μους αποτυπώνονται όταν αποτελούν τα κύρια χαρακτηρι¬ 
στικά της περιοχής. 

Οι διάφοροι τύποι εδάφους, βλάστησης και χρήσεων 
γης κατατάσσονται σε ολιγάριθμες κατηγορίες, απεικονί¬ 
ζονται με τα όριά τους και συμβολίζονται με τα κατάλληλα 
σύμβολα. 

Τα καθορισμένα με σαφήνεια σημεία λεπτομερειών 
πρέπει να απεικονίζονται στο διάγραμμα με ακρίβεια με¬ 
γαλύτερη από 0,2 ΓΠΓη (μέσο τετραγωνικό σφάλμα) στην 
κλίμακα του διαγράμματος. Οι αποστάσεις μεταξύ σαφώς 
καθοριζομένων σημείων που έχουν αποτυπωθεί με μετρή¬ 
σεις από πολυγωνικά σημεία πρέπει να διαφέρουν από τις 
άμεσα μετρούμενες στο έδαφος λιγότερο από 3 
ογπ + 009% της απόστασης. 

Τα υψομετρικά σημεία πρέπει γενικά να επιλέγονται 
στις κατάλληλες θέσεις ώστε να αποδίδεται αξιόπιστα η 
πραγματική μορφή του εδάφους. Η μέγιστη απόσταση με¬ 
ταξύ διαδοχικών υψομετρικών σημείων που χρησιμο¬ 
ποιούνται για τη χάραξη ισοϋψών δεν πρέπει να υππερβαί- 
νει τα 5 απ στην κλίμακα του διαγράμματος. Πρόσθετα 
υψομετρικά σημεία πρέπει να αποτυπώνονται στις θέσεις 
που ορίζονται κατωτέρω. 

Η ισοδιάσταση των ισοϋψών καμπύλών σε μέτρα είναι 
ίση με το αντίστροφο της κλίμακας του διαγράμματος δια 
1000. 

Σε ειδικές περιπτώσεις (κλίση εδάφους) μπορεί η υπη¬ 
ρεσία να ορίσει άλλη ισοδιάσταση για τις ισοϋψείς καμπύ¬ 
λες. Σε πυκνοδομημένα εδάφη δεν σχεδιάζονται ισοϋψείς 
καμπύλες. 

Μεμονωμένα υψομετρικά σημεία προσδιορίζονται στις 
ακόλουθες θέσεις: 

Στα σημεία αλλαγής κλίσης του εδάφους, όπως είναι οι 
κορυφές των λόφων, τα χαμηλότερα σημεία κοιλωμάτων 
και οι αυχένες. 

Στις διασταυρώσεις και κατά μήκος των αξόνων των 
δρόμων και σιδηροδρόμων όταν παρουσιάζουν σημαντική 
μεταβολή κλίσης. 

Σε ομαλές επιφάνειες, όταν η απόσταση μεταξύ ισοϋ¬ 
ψών καμπύλών υπερβαίνει τα 5 ογπ (γενικά ανά 5 -10 οπτ 
στην κλίμακα του διαγράμματος). 

Στις γωνίες κτισμάτων και στα κρασπεδόρειθρα ανά 5 
οπτ περίπου στην κλίμακα του διαγράμματος. 

Το μέσο τετραγωνικό σφάλμα των ισοϋψών καμπύλών 
πρέπει να είναι μικρότερο από το 1 /3 της ισοδιάστασης 
όταν ένα αντιπροσωπευτικό δείγμα σημείων ισοϋψών κα¬ 
μπύλών ελέγχεται με ακριβείς μετρήσεις από το πλησιέ- 
στερο σημείο υψομετρικού ελέγχου. Τα υψόμετρα των 
υψομετρικών σημείων πρέπει να ορίζονται με μέσο τετρα¬ 
γωνικό σφάλμα μικρότερο από 10 οπτ. 

Ο μελετητής σε συνεργασία με τον ΟΤΑ και την αρμόδια 
πολεοδομική υπηρεσία καθορίζει τις ημερομηνίες που το 
τοπογραφικό συνεργείο θα εργάζεται στις διάφορες γει¬ 
τονιές της προς μελέτη περιοχής, προκειμένου να γίνει 
υπόδειξη ορίων υλοποιημένων ή όχι των ιδιοκτησιών και η 
παροχή των απαραίτητων λοιπών στοιχείων από τους ιδιο¬ 
κτήτες και τους υπεύθυνους οριοδείκτες που ορίζονται 


από την Τοπική Αυτοδιοίκηση για την συμπλήρωση των 
κτηματολογικών πινάκων. 

Τα τοπογραφικό διαγράμματα συμπληρώνονται με τα 
πάαης φύσεως τοπωνύμια, όπως είναι οι ονομασίες περιο¬ 
χών, ποταμών, ρεμάτων, πλατειών, κοινοχρήστων χώρων, 
δρόμων, εκκλησιών και δημοοίων κτιρίων. 

Τα στοιχεία αυτά συλλέγονται από υπάρχοντα παλαιό- 
τερα διαγράμματα (ΥΠΕΧΩΔΕ, ΓΎΣ, κ.λ.π.) και ελέγχονται 
στο πεδίο ή από επί τόπου πληροφορίες, όταν δεν υπάρ¬ 
χουν προγενέστερο διαγράμματα. 

Η επαλήθευση των στοιχείων που περιλαμβάνονται στα 
κτηματογραφικά διαγράμματα και στους κτηματολογικούς 
πίνακες γίνεται με τη διαδικασία της ανάρτησης και υπο¬ 
βολής ενστάσεων. 

Μετά την περαίωση των τεχνικών εργασιών κτηματο- 
γράφησης, τα καταρτισθέντα στοιχεία (κτηματογραφικά 
διαγράμματα και κτηματολογικοί πίνακες) εκτίθενται 
(αναρτώνται) στα γραφεία των Δήμων ή Κοινοτήτων και 
καλούνται οι ενδιαφερόμενοι ιδιοκτήτες να λάβουν γνώση 
των στοιχείων κτηματογράφησης και να υποβάλλουν, 
εντός τακτής προθεσμίας, τις τυχόν αντιρρήσεις (ενστά¬ 
σεις) κατά του περιεχομένου της. 

Προϋπόθεση για υποβολή ένστασης είναι η υποβολή 
δήλωσης ιδιοκτησίας, εάν δεν έχει υποβληθεί. 

α. Η αμοιβή των εργασιών του παραπάνω άρθρου, συ- 
μπεριλαμβανομένης και της πολυγωναμετρίας, (ανεξάρ¬ 
τητα από την πυκνότητα των κλειστών ή μη κατασκευών, 
την κλίση και κάλυψη από ύδατα ή δένδρα) ορίζεται στις 
920 δρχ. ανά στρέμμα κτηματογραφούμενης έκτασης. 

β. Η αμοιβή των εργασιών του παραπάνω άρθρου συ- 
μπεριλαμβανομένης και της πολυγωνομετρίας (ανεξάρ¬ 
τητα από την πυκνότητα των κλειοτών ή μη κατασκευών, 
την κλίση και κάλυψη από ύδατα ή δένδρα) στις περιπτώ¬ 
σεις σύνταξης κτηματογραφικών διαγραμμάτων σε κλ. 

1:1000 και κτηματολογικών πινάκων για την πολεοδάμηση 
ΒΙΠΑ - ΒΙΟΠΑ ορίζονται στις 520 δρχ. ονά στρέμμα κτη- 
ματογραφούμενης έκτασης. 

> γ. Σε περίπτωση υπάρξεως φωτογραμμετρικών τοπο¬ 
γραφιών διαγραμμάτων τα οποία μπορούν να χρησιμο¬ 
ποιηθούν ως βοηθητικά στοιχεία οι τιμές των παρ. α και β 
μειώνονται κατά 10%. 

δ. Σε περίπτωση ύπαρξης φωτογραμμετρικών κτηματο- 
γραφικών διαγραμμάτων και κτηματολογικών πινάκων τα 
οποία μπορούν να χρησιμοποιηθούν ως βοηθητικά στοιχεία 
οι παραπάνω τιμές των παρ. α και β μειώνονται κατά 20% 
ε. Σε περίπτωση ύπαρξης επίγειων τοπογραφικών δια¬ 
γραμμάτων ή επίγειων κτηματογραφικών διαγραμμάτων 
και πινάκων, τα στοιχεία των οποίων χορηγούνται από την 
υπηρεσία, οι ανωτέρω τιμές των παρ. α και β μειώνονται 
κατά ποσοστό 25%, σε περίπτωση ύπαρξης επίγειων το- 
πογραφικών διαγραμμάτων και κατά ποσοστό 35% σε πε¬ 
ρίπτωση ύπαρξης επίγειων κτηματογραφικών διαγραμμά¬ 
των. Στις περιπτώσεις ουτές ελέγχεται και διορθώνεται 
εάν απαιτείται το τριγωνομετρικό δίκτυο. Υπολογίζονται οι 
συντεταγμένες όλων των σημείων που έχουν μετρηθεί 
στο προβολικό σύστημα ΕΓΣΑ 87. 

Επίσης μετρούνται και υπολογίζονται οι συντεταγμένες 
όλων των σημείων που απαιτούνται σύμφωνα με ίο παρόν 
όρθρο για την συμπλήρωση των υφισταμένων διαγραμμά¬ 
των. Οι λοιπές εργασίες εκτελούνται όπως προβλέπεται 
για την περίπτωση σύνταξης των νέων διαγραμμάτων, 
ζ. Για τις εργασίες μεταφοράς στοιχείων ιδιοκτησίας μή 

υλοποιημένων ιδιοκτησιών από διάγραμμα διανομής 
οποιοσδήποτε κλίμακας η τιμή ορίζεται σε 88 δρχ. ανά 
ιδιοκτησία. 

η. Για εργασίες κτηματογραφικών αποτυπώσεων, με την 
μέθοδο των ορθογωνίων συντεταγμένων, σε κλίμακα 
1:1000, σε περιοχές που χαρακτηρίζονται στο σύνολό τους 
ή στο σύνολο της πολεοδομικής ενότητας ως «εξαιρετικά 
πυκνές» σύμφωνα με το άρθρο 5 του Π.Δ.515/89, η τιμή ανά 
στρέμμα κτηματογραφοϋμενης έκτασης περιλαμβανομένης 
και της πολυγωνομετρίας ορίζεται σε 1230 δρχ. 

Άρθρο 5 

Αρχειοθέτηση στοιχείων για χρήση Η/Υ 

Ο μελετητής παραδίδει μηχανογραφημένα σε δισκέτες 
τα παρακάτω σειριακά αρχεία αναγνώσιμα από προσωπι¬ 
κούς υπολογιστές τύπων ΙΒΜ ρσ και συμβατών. 

1. Αρχείο με προέκταμα ΤΡΙ, ΡΟΙ. που περιέχουν τα 
στοιχεία του τριγωνομετρικού και πολυγωνομετρικού δι¬ 
κτύου δηλ. όνομα X, Ψ, Η. 

2. Αρχείο με προέκταμα ΤΟΡ που περιέχει τα στοιχεία 
των τοποσταθερών, δηλ. X, Ψ, Η. 

3. Αρχείο με προέκταμα ΚΤΗ που περιέχει τους αλφα¬ 
βητικούς και αριθμητικούς πίνακες. 

4. Αρχείο με προέκταμα ΑΡΧ που περιέχει τις συντ/νες 
των αρχικών ιδιοκτησιών δηλ. όνομα X, Ψ και επισημαίνε- 
ται ποιές έχουν προκύψει από μετρήσεις και ποιές από 
ψηφιοποίηση. 


Ακόμη ο μελετητής παραδίδει ομοίως μηχανογραφη¬ 
μένα σε δισκέτες και οργανωμένα οε αρχεία: ο) ΟΧΡ τα 
κτηματολογικά διαγράμματα και β) σε αρχεία βάσης δεδο¬ 
μένων τα στοιχεία των κτηματογραφικών πινάκων. Τα αρ¬ 
χεία αυτά θα είναι οργανωμένα σύμφωνα με τις εγκυ¬ 
κλίους και οδηγίες που θα εκδοθούν από το ΥΠΕΧΩΔΕ. Η 
αμοιβή των εργασιών του άρθρου αυτού περιλαμβάνεται 
στην τιμή του άρθρου 3. » 

Άρθρο 6 

Οι αμοιβές των εργασιών των άρθρων 2 έως 5 είναι 
ανηγμένες σε τιμές του χρόνου έκδοσης του Π.Δ.696/74 
και αναπροσαρμόζονται τιμαριθμικά σύμφωνα με το συ¬ 
ντελεστή λ του άρθρου 4 του Π.Δ. 696/74 όπως τροποποι¬ 
ήθηκε από το Π.Δ.515/89 και υπόκεινται σε έκπτωση 
υπέρ του Δημοσίου σύμφωνα με την Δ 17α/01 -120/ 
Φ.4.8/6.10.88 (ΦΕΚ 761/19,10.88) κοινή απόφαση των 
Υπουργών Οικονομικών και ΥΠΕΧΩΔΕ. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 1995 

ο ΥΠΟΥΡΓΟΙ 

ΚΟΣΤΑΣ ΛΑΛΗ3ΤΗΣ 

Αριθ. 8603/1518 (2) 

Τροποποίηση του ρυμοτομικού σχεδίου Αθηνών 
στην περιοχή «Ψυρρή». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.1923 «περί σχεδίων πόλεων κ.λ.π.» (Α' 228) που με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του υπ’ αριθ. 842/1980 Π.Δ/τος «περί 
απλουστεύσεως της διαδικασίας κατά την έκδοσιν διοικη¬ 
τικών τινών πράξεων ατομικού χαρακτήρος κ.λ.π.» (Α' 
208). 

3. Τις διατάξεις του άρθρου 2 παρ. α του Ν.Δ/τος 183/ 
1986 «έκριση τροποποιήσεων σχεδίων πόλεων και καθο¬ 
ρισμός όρων και περιορισμών δόμησης από τους Νομάρ¬ 
χες» (Α' 70). 

4. Τις διατάξεις του άρθρου 29 Α του Ν.1558/1985 
«Κυβέρνηση και Κυβερνητικά Όργανα» (Α' 137), που αυτά 
προστέθηκε με το άρθρο 27 του Ν.2081 /1992 (Α' 154). 

5. Το 62377/3209/11.5.94 έγγραφο της Δ/νσης Πολε- 
οδομικού Σχεδιασμού - Τμήμα Παραδοσιακών Οικισμών 
προς το Δήμο Αθηναίων και το γεγονός ότι παρήλθε άπρα¬ 
κτη η προθεσμία του άρθρου 31 παρ. 3 του Π.Δ/τος 
323/89 (Α' 146)» του Δημοτικού Κοινοτικού Κώδικα 
(Δ.Κ.Κ.). 

6. Την 237/1994 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προ καλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

Α. Εγκρίνεται η τροποποίηση του ρυμοτομικού σχεδίου 
Αθηνών στην περιοχή «Ψυρρή» με: 

1. Τον χαρακτηρισμό των παρακάτω οδών και πλατειών 
ως πεζοδρόμων: 


α) Της Πλατείας Ηρώων (που περιβάλλεται από τις 
οδούς Μιαούλη - Καραϊσκάκη - Αριστοφάνους - Αισχύ¬ 
λου). 

β) Του τμήματος της οδού Αισχύλου (από Π. Ηρώων - 
έως τη συμβολή των οδών Αισχύλου και Αγ. Δημη- 
τρίου). 

γ) Του τμήματος της οδού Αριστοφάνους (από Πλ. 
Ηρώων - έως την οδό Τάκη). 

δ) Του τμήματος της οδού Αγ. Αναργύρων από Πλατεία 
Ηρώων μέχρι την οδό Τάκη. 

ε) Της Πλατείας Αγ. Αναργύρων (από Αγ. Αναργύρων 
μέχρι Κατσικογιάννη). 

στ) Της οδού Λουκά Νίκα (από Αγ. Αναργύρων έως την 
οδό Σαρρή). 

ζ) Του Πετάλου Πλατείας Κουμουνδοΰρου (δύο τεταρ- 
τοκύκλια, μεταξύ της Πλατείας Κουμουνδοΰρου και της 
οδού Κραναού). 

2. Τη μερική πεζοδρόμηση των παρακάτω οδών: 

α) Τμήματος της οδού Τάκη (από Αγ. Αναργύρων έως 
Αριστοφάνους). 

β) Τμήματος της οδού Αγ. Αναργύρων (από Τάκη έως 
Σαρρή) (τα παραπάνω τμήματα οδών καθορίζονται ως 
δρόμοι μικτής κυκλοφορίας - ροής πεζών, ήσυχος δρόμος 
με ελεγχόμενη κυκλοφορία) όπως οι παραπάνω ρυθμίσεις 
φαίνονται στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 8603/1995 πράξη του 
και που αντίτυπό του σε φωτοσμίκρυνση δημοσιεύεται με 
την παρούσα απόφαση. 

Β. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΟΤΗΣ 

Αρίθ. 3122/94 <3) 

Τροποποίηση εγκεκριμένου σχεδίου Δ. Αργοστολιού Ν. 

Κειραλονιάς στα Ο.Τ. 296 και 297 με μικρή μετατόπιση 

των ρυμοτομικών γραμμών της μεταξύ των οδού. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΕΦΑΛΟΝΙΑΣ 
Έχοντας υπόψη: 

1. Τις διατάξεις του Ν.Δ/τος της 17.7.23, όπως μεταγε¬ 
νέστερα τροποποιήθηκαν και συμπληρώθηκαν και ειδικώ- 
τερα τα άρθρα 3, 9, 29 και 70. 

2. Τις διατάξεις του Α.Ν. 314/1968 (ΦΕΚ 47 Α), όπως 
τροποποιήθηκαν και συμπληρώθηκαν με το αριθ. 
1018/71 Ν.Δ/γμα (ΦΕΚ 220 Α) και με την παρ. 3 του άρ¬ 
θρου 34 του Ν.1577/85 (ΦΕΚ 210 Α). 

3. Τις διατάξεις του Ν.1577/87 (ΦΕΚ 210 Α). 

4. Τις διατάξεις του αριθ, -183/86 Π.Δ/τος (ΦΕΚ 70 Α) 
και της αριθ. 48407/1834/117/20.6.86 ερμηνευτικής 
αυτού εγκυκλίου. 

5. Τις διατάξεις του από 10.9.86 Π. Δ/γματος περί 
έγκρισης Πολ/κής Μελέτης επέκτασης - αναθεώρησης 
Αργοστολιού. 

6. Τις διατάξεις των άρθρων 4 και 5 του Ν.2240/94 
{ΦΕΚ 153 Α/94) περί συμπλήλωοπς των διατάξεων για τη 
Νομαρχιακή Αυτοδιοίκηση. 

7. Τις αριθ. 192/94 και 219/94 γνωμοδοτήσεις του Δη¬ 


μοτικού Συμβουλίου Αργοστολίου με το σκεπτικό που 
αναφέρεται σ' αυτήν. 

8. Την αριθ. 3/1 /23.2.95 γνωμοδότηση του Συμβουλίου 
Χωροταξίας, Οικισμού και Περιβάλλοντος του Ν. Κεφαλο- 
νιάς, αποφασίζουμε: 

Άρθρο 1 

Εγκρίνουμε την τροποποίηση του εγκεκριμένου σχε¬ 
δίου Δ. Αργοστολιού στα Ο.Τ. 296 και 297 με μικρή μετα¬ 
τόπιση των ρυμοτομικών γραμμών της ανωνύμου δημοτι¬ 
κής οδού βρίσκεται μεταξύ τους, όπως φαίνεται στο συ¬ 
νημμένο σχεδιάγραμμα σε κλίμακα 1:200. 

Άρθρο 2 

1 . Από την εφαρμογή της παρούσας απόφασης δεν 
προκαλείται δαπάνη σε βάρος του προϋπολογισμού του Δ. 
Αργοστολίου σύμφωνα με τις διατάξεις του άρθρου 27 του 
Ν.2081/92 (ΦΕΚ 154 Α). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αργοστόλι, 28 Φεβρουάριου 1995 
Ο Περιφερειακός Διευθυντής 
ΒΑΣ. ΓΙΑΝΝΟΥΛΗΣ 







